Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 31/12/5506	Martin, 15.5.2012
EEČ : 2-40-44-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov v štádiu pokusu podľa § 14 ods. 1 Tr. zák. a iné trestné činy

Rozhodol: 	prokurátor Okresnej prokuratúry Martin
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 692,10 € 
b.	Peňažná suma určená na všeobecne prospešné účely: 80,00 € 
c.	Suma odovzdaná štátu na peňažnú pomoc obetiam trestnej činnosti: 80,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX-2012.

Skutková veta: 
obv. XXXXX dňa 21.09.20111 v čase okolo 16.45 hod. potom ako prišla do čínskeho obchodu, ktorý sa nachádza na pešej zóne na ul. XXXXX, začala vulgárne nadávať poškodenej XXXXX , nar. XXXXX, načo ju táto upozornila, aby sa v obchode správala slušne, po chvíli obvinená opätovne začala vulgárne nadávať poškodenej XXXXX ako aj jej matke XXXXX, pričom poškodená kývla rukou na XXXXX aby stíchla, pričom sa jej nechtiac dotkla, načo ju obvinené zdrapila za plece, čím ju otočila k sebe a následne ju udrala mobilným telefónom, ktorý držala v ruke do oblasti nosa, čím jej spôsobila palpačnú bolesť nosa, opuch a hematóm v oblasti nosa a ľavého oka a priečnu faktúru zuba č. 23, ktoré zranenia si podľa odborného lekárskeho vyjadrenia vyžiadali jej práceneschopnosť v trvaní 3 až 4 dní, počas ktorých poškodená pociťovala bolestivosť, ktorá jej sťažovala vykonávanie každodenných aktivít a spánok,
Odôvodnenie: 
Uznesením povereného príslušníka Obvodného oddelenia PZ XXXXX pod ČVS: ORP-XXXXX-2012 z 11.01.2012 bolo podľa § 206 ods. 1 Tr. por. vznesené obvinenie XXXXX, nar. XXXXX pre prečin ublíženia na zdraví podľa § 156 odsek 1 Trestného zákona v súbehu s prečinom výtržníctva podľa § 364 ods. 1 písm. a/ Tr. zák., pričom neskôr došlo k zmene právnej kvalifikácie skutku, a to na prečin ublíženia na zdraví v štádiu pokusu podľa 14 ods. 1, § 156 odsek 1 Trestného zákona v súbehu s prečinom výtržníctva podľa § 364 ods. 1 písm. a/ Tr. zák. ktorého sa mala dopustiť na tom skutkovom základe, ako je uvedené vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu som zistil, že obvinená XXXXXMilan sa ku skutku, ktorý sa jej kladie za vinu, priznala, a po poučení o možnosti uzavretia zmieru, vyjadrila s týmto alternatívnym spôsobom ukončenia trestného stíhania súhlas. Poškodená XXXXX, nar. XXXXX taktiež vyslovila s vyššie uvedeným spôsobom ukončenia trestného stíhania súhlas. Taktiež v prednmetnej veci ide o trestné činy, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ustanovení § 220 ods. l Tr. por..
Obvinená a poškodená uzavreli 11.05.2012 pred probačným a mediačným úradníkom na Okresnom súde XXXXX zmieri, v rámci ktorej obvinená vyhlásila, že spáchala skutok, pre ktorý je stíhaná, a že odstránila škodu spôsobenú poškodenej a poškodená rovnako vyhlásila, že jej bola nahradená škoda, ktoré jej vznikla konaním obvinenej v plnej výške.
Obvinená aj poškodená so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinená taktiež zložila na účet Okresnej prokuratúry XXXXX peňažnú sumu vo výške 80,- €, určenú na všeobecne prospešné účely, pričom celá suma je určená štátu na peňažnú pomoc obetiam trestnej činnosti. Táto suma je primeraná závažnosti spáchaných trestných činov.
Obvinená nemá v registri trestov žiadny záznam.
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 
Na základe uvedených skutočností som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor